gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3543, del 21-07-1999 (1999/6611)

Informació pública de l'estudi de detall de la parcel·la 4.3.B, Gran Alacant.
-----------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6611


Organisme emissor
:   Ajuntament de Santa Pola

Tipus de document
:   Anunci

Informació pública de l'estudi de detall de la parcel·la 4.3.B, Gran Alacant. [1999/Q6611]
  
Pel Decret de l'Alcaldia de data 30 de juny de 1999, es va resoldre sotmetre a informació pública pel termini de 20 dies, mitjançant un anunci en el Diari Oficial de la Generalitat Valenciana, en el diari Información d'Alacant i la fixació al tauler d'anuncis d'aquest Ajuntament i en les altres determinacions establides en els articles 46, 52 i 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el Projecte de Modificació de l'Estudi de Detall del Polígon 4.3.B, sol·licitat per Costa Urbana, SL, i redactat per l'arquitecte Manuel López Ivorra. Qualsevol persona podrà examinar l'expedient i formular les al·legacions que s'escaiguen.
  
Assenyalar, com a àmbit territorial afectat per aquest estudi de detall, a l'efecte de suspensió de l'atorgament de llicències de parcel·lació de terrenys, edificació i demolició, el que s'hi descriu.
  
Cosa que s'exposa a informació pública pel termini de 20 dies, des de la publicació en el Diari Oficial de la Generalitat Valenciana, a l'efecte que qui vulga puga examinar l'expedient, el qual es troba a la Secció d'Urbanisme d'aquest Ajuntament, i formular les al·legacions que s'escaiguen, tot això de conformitat amb els articles 46, 52 i 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3616, del 02-11-1999 (1999/8759)

Informació pública de les modificacions puntuals de les normes subsidiàries municipals de planejament A-8 i A-8(1), carrer Cerezo de Chilches.
----------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8759


Organisme emissor
:   Ajuntament de Xilxes

Tipus de document
:   Anunci

Informació pública de les modificacions puntuals de les normes subsidiàries municipals de planejament A-8 i A-8(1), carrer Cerezo de Chilches. [1999/F8759]
  
El Ple d'aquest ajuntament, en la sessió ordinària corresponent al dia 22 de setembre de 1999, va adoptar l'acord (número de referència 131/1999) de sotmetre a informació pública, per un període d'un mes comptat a partir de la publicació de l'anunci en el Diari Oficial de la Generalitat Valenciana, la sol·licitud de Promociones Playa de Chilches, SL, sobre modificacions puntuals de les Normes Subsidiàries municipals de planejament A-8 i A-8 (1), carrer Cerezo de Chilches, i sol·licitar l'informe previ del Servei Territorial d'Urbanisme de la Conselleria d'Obres Públiques, Urbanisme i Transports.
  
Cosa que es fa pública perquè durant l'esmentat període de temps es puga consultar el projecte i presentar-hi reclamacions a les oficines de l'ajuntament, en hores d'atenció al públic.
Diari Oficial de la Generalitat Valenciana


Sumari del DOGV 3477, del 20-04-1999 (1999/3517)

DECRET 8/1999, de 19 d'abril, del president de la Generalitat Valenciana, de dissolució i convocatòria d'eleccions a les Corts Valencianes.
-------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/04/19/8/dof/vci/html**

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3517


Data del document
:   19-04-1999

Organisme emissor
:   Presidència de la Generalitat

Tipus de document
:   Decret

Descriptors 

:   * Corts Valencianes
    * dissolució del Parlament
    * legislació
    * Parlament regional
    * eleccions regionals

DECRET 8/1999, de 19 d'abril, del president de la Generalitat Valenciana, de dissolució i convocatòria d'eleccions a les Corts Valencianes. [1999/3517]
  
Una vegada complits els quatre anys de mandat fixat per als diputats i diputades de les Corts Valencianes en l'article 12.4 de l'Estatut d'Autonomia de la Comunitat Valenciana és procedent, en els termes establits en la Llei Orgànica del Règim Electoral General, convocar les eleccions autonòmiques.
  
És competència del president de la Generalitat Valenciana la dissolució parlamentària i la convocatòria de les eleccions segons s'estableix en l'article 16 de la Llei de Govern Valencià. Per tant, després de la deliberació prèvia del Govern Valencià en la reunió del dia 19 d'abril de 1999, i fent ús de les facultats conferides per l'article 14 de la Llei 1/1987, de 31 de març, Electoral Valenciana, i segons el que s'indica en la disposició addicional cinquena de la Llei Orgànica del Règim Electoral General, conforme a la Llei Orgànica 3/1998, de 15 de juny,
  
DECRETE
  
Article 1
  
Queden dissoltes les Corts Valencianes elegides el dia 28 de maig de 1995.
  
Article 2
  
Es convoquen eleccions a les Corts Valencianes per al dia 13 de juny de 1999.
  
Article 3
  
Segons el que s'estableix en l'article 11 de la Llei Electoral Valenciana, el nombre de diputats i diputades que s'han d'elegir a cada circumscripció electoral serà el següent:
  
- Alacant: 30 diputats i diputades.
  
- Castelló: 22 diputats i diputades.
  
- Valencia: 37 diputats i diputades.
  
Article 4
  
La campanya electoral tindrà una durada de 15 dies. Començarà a les zero hores del dia 28 de maig de 1999 i conclourà a les vint-i-quatre hores del dia 11 de juny de 1999.
  
Article 5
  
La sessió constitutiva de les Corts Valencianes serà el dia 9 de juliol de 1999, a les 10.30 hores, al palau de les Corts Valencianes.
  
DISPOSICIÓ FINAL
  
El present decret entra en vigor el mateix dia de la publicació en el Diari Oficial de la Generalitat Valenciana.
  
Valencia, 19 d'abril de 1999
  
El president de la Generalitat Valenciana,


Còpia Permalink ELI
Diari Oficial de la Generalitat Valenciana


Sumari del DOGV 3572, del 31-08-1999 (1999/7650)

RESOLUCIÓ de 26 d'agost de 1999, del president de l'Institut de la Petita i Mitjana Indústria de la Generalitat Valenciana (IMPIVA), per la qual es disposa la finalització del termini de presentació de sol·licituds al Programa de Creació d'Empreses i Suport a la Microempresa.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7650


Data del document
:   26-08-1999

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * suport econòmic
    * empresa

RESOLUCIÓ de 26 d'agost de 1999, del president de l'Institut de la Petita i Mitjana Indústria de la Generalitat Valenciana (IMPIVA), per la qual es disposa la finalització del termini de presentació de sol·licituds al Programa de Creació d'Empreses i Suport a la Microempresa. [1999/X7650]
  
Per Resolució del president de l'IMPIVA, de 12 de novembre de 1998 (DOGV núm. 3.377, de 20 de novembre de 1998), es van convocar ajudes en el marc del Programa de Creació d'Empreses i Suport a la Microempresa.
  
Per l'elevat nombre de sol·licituds presentades, tramitades i resoltes favorablement, els fons pressupostaris previstos per al programa han sigut esgotats.
  
Per això, i d'acord amb l'article 47.11 de la Llei d'Hisenda Pública de la Generalitat Valenciana, de 26 de juny de 1991, resolc:
  
Disposar la finalització del termini de presentació de sol·licituds al Programa de Creació d'Empreses i Suport a la Microempresa regulat en la Resolució de 12 de novembre de1998, del president de l'IMPIVA, per haver sigut aplicats en la seva totalitat els fons pressupostaris previstos per al finançament de l'esmentat programa.
  
La present resolució vigeix des de l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3616, del 02-11-1999 (1999/8958)

Informació pública de l'aprovació definitiva del projecte d'urbanització del pla parcial Mas de l'Oli.
------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8958


Organisme emissor
:   Ajuntament de Manises

Tipus de document
:   Anunci

Informació pública de l'aprovació definitiva del projecte d'urbanització del pla parcial Mas de l'Oli. [1999/Q8958]
  
Amb data 6 d'octubre, l'actual president d'aquest ajuntament, el senyor Enrique Crespo Calatrava, va dictar la Resolució de l'Alcaldia número 1.336/1999, que en la part dispositiva estableix el que es diu tot seguit:
  
Primer
  
Aprovar definitivament el projecte d'urbanització del pla parcial Mas de l'Oli, redactat pel senyor Enrique García Carpintero i presentat pel senyor Juan Antonio Sánchez de León, amb la modificació següent: que s'incorpore en el cost del projecte d'urbanització el cost de les obres externes al pla que resulten útils i s'executen per tercers, així com el cost de les obres i indemnitzacions corresponents a l'ampliació del carrer de l'Alcoià de 13 a 16 metres, de conformitat amb l'article 44 de les normes subsidiàries del pla parcial Mas de l'Oli, i amb l'article 67 en relació amb l'article 72 de la Llei 6/1994, Reguladora de l'Activitat Urbanística. Conseqüentment, aquests costos hauran de ser contemplats en el compte de liquidació definitiva del projecte de compensació, de conformitat amb l'article 128 del Reglament de Gestió Urbanística.
Diari Oficial de la Generalitat Valenciana


Sumari del DOGV 3478, del 21-04-1999 (1999/2706)

RESOLUCIÓ de 21 de gener de 1999, de la Universitat Politècnica de València, per la qual nomena la senyora Manuela Fernández Méndez, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2706


Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de gener de 1999, de la Universitat Politècnica de València, per la qual nomena la senyora Manuela Fernández Méndez, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials. [1999/Q2706]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 d'abril de 1998, d'aquesta Universitat, plaça número 63/1998, codi 1.988 (BOE de 7 de maig de 1998), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora Manuela Fernández Méndez, amb el document nacional d'identitat número 60664709, professora titular d'escola universitària de la Universitat Politècnica de València, de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
  
València, 21 de gener de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3515, del 11-06-1999 (1999/5571)

Correcció d'errades en les bases específiques per a cobrir les places incloses en l'oferta pública corresponent a 1998.
-----------------------------------------------------------------------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5571


Data del document
:   11-06-1999

Organisme emissor
:   Ajuntament d'Alfafar

Tipus de document
:   Correcció d'errades

Correcció d'errades

 Descriptors 

:   * Alfafar
    * oferta d'ocupació
    * treballador social
    * concurs administratiu
    * administració local
    * professió administrativa
    * psicologia

Correcció d'errades en les bases específiques per a cobrir les places incloses en l'oferta pública corresponent a 1998. [1999/Q5571]
  
Una vegada publicades en el Butlletí Oficial de la Província de València número 77, d'1 d'abril de 1999, i en el Diari Oficial de la Generalitat Valenciana número 3.497, de 18 de maig de 1999, i advertida una errada a l'edicte que consisteix en una omissió en la base quarta, presentació dels requisits i drets d'examen, omissió que també hi havia a la redacció de la base per a tècnic d'administració general (que s'esmena mitjançant el Decret 777/1999, de 20 de maig de 1999), per això s'escau la rectificació, i s'afig a la base quarta, per a totes les places convocades, el que es diu tot seguit:
  
- Pagament: directament a la Tresoreria municipal o al compte corrent que, si escau, s'establisca, o per gir postal o telegràfic, adreçat a la Tresoreria, en què s'indicarà clarament la plaça a la qual s'aspira.
  
- Els mèrits al·legats pels aspirants a les places convocades caldrà acreditar-los en el moment de presentar la sol·licitud; no se'n valorarà cap que no estiga degudament justificat.
  
Modificar el tema 15 de l'annex temari específic de treballador o treballadora social.
  
On diu:
  
"Programa Municipal d'Intervenció en Habilitats Socials i Comunitàries en Habitatges Socials: criteris d'actuació aplicables a l'àmbit municipal."
  
Ha de dir:
  
"Programa Municipal d'Intervenció en Habilitats Socials i Comunitàries en Habitatges Socials: criteris d'actuació i aplicació."
  
Així mateix, produïda una errada en la base específica d'una plaça de funcionari tècnic d'administració general, sobre la base del que s'estableix en l'article 105.2 de la Llei 30/1992, de 26 de novembre, s'ha procedit a la rectificació d'aquesta (Decret número 777/1999, de 20 de maig) en la forma següent:
  
En la base primera, objecte de la convocatòria, on diu:
  
"Funcionari de carrera: una plaça de tècnic d'administració general, cap de Departament d'Urbanisme, escala d'administració general."
  
Ha de dir:
  
"Funcionari de carrera: una plaça de tècnic d'administració general, escala d'administració general..."
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3472, del 13-04-1999 (1999/2073)

Sol·licitud d’expedició de duplicat de títol acadèmic.
------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2073


Organisme emissor
:   Conselleria de Cultura, Educació i Ciència

Tipus de document
:   Anunci

Sol·licitud d'expedició de duplicat de títol acadèmic. [1999/L2073]
  
La senyora Carmen Jara Velencoso ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Carmen Jara Velencoso, nascuda el 21 de gener de 1954 a Ledaña, província de Conca, amb DNI núm. 56669200.
  
Tipus de document: Graduat Escolar, expedit pel Ministeri d'Educació y Ciència el dia 13 d'abril de 1992, i registrat en el llibre 17, foli 105, número 211649.
  
Centre docent que lliurà l'original: EPA Serrano Morales de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter, 2 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3531, del 05-07-1999 (1999/5181)

Oferta d'ocupació pública per a l'exercici de 1999.
---------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5181


Data del document
:   10-05-1999

Organisme emissor
:   Ajuntament de Benassal

Tipus de document
:   Convocatòria

Descriptors 

:   * Benassal
    * oferta d'ocupació
    * professió administrativa
    * concurs administratiu
    * administració local

Oferta d'ocupació pública per a l'exercici de 1999. [1999/5181]
  
Resolució de 10 de maig de 1999, de l'Ajuntament de Benassal (Castelló), per la qual s'anuncia l'Oferta d'Ocupació Pública per al 1999.
  
Província: Castelló.
  
Corporació: Benassal.
  
Número de codi territorial: 12030.
  
Oferta d'Ocupació Pública corresponent a l'exercici de 1999, aprovada pel ple en sessió de 29 d'abril de 1999:
  
- Funcionari; grup C; classificació: escala d'administració general; subescala: administració; nombre de vacants: una; denominació: administració.
  
- Funcionari; grup E; classificació: escala d'administració general; subescala: subalterna; nombre de vacants: una; denominació: algutzir.
  
- Personal laboral; nivell de titulació: certificat d'estudis primaris; denominació del lloc: manobre d'enterramorts, jardiner i serveis múltiples; nombre de vacants: una.
  
- Personal laboral a temps parcial; nivell de titulació: batxiller superior o equivalent; denominació del lloc: secretari del Jutjat de Pau; nombre de vacants: una.
Diari Oficial de la Generalitat Valenciana


Sumari del DOGV 3560, del 13-08-1999 (1999/6723)

Rotlle d'apel·lació número 1.215/1998. Cèdula de notificació.
-------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6723


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.215/1998. Cèdula de notificació. [1999/Q6723]
  
La Secció Sisena de l'Audiència Provincial de València ha dictat, en el rotlle d'apel·lació número 1.215/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
- President: Vicente Ortega Llorca
  
- Magistrats:
  
· Rafael Sempere Doménech
  
· Purificación Martorell Zulueta
  
València, 1 de juliol de 1999
  
La Secció Sisena d'aquesta Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 23 d'octubre de 1998, dictada en les actuacions de judici executiu número 84 de 1997, tramitades pel Jutjat de Primera Instància número 2 de Catarroja.
  
Han sigut parts en el recurs, com a apel·lant, el demandat Antonio Puertes Moreno i, com a apel·lats, el demandant Banco Bilbao Vizcaya, SA, i els demandats Juan Pastor Codoñer i Julia Gómez Alfonso.
  
Ha sigut ponent el president del tribunal.
  
En nom del rei i per l'autoritat que ens confereix la Constitució espanyola aprovada pel poble espanyol.
  
Decisió
  
1. Desestimem el recurs interposat pel senyor Antonio Puertes Moreno.
  
2. Confirmem la sentència impugnada.
  
3. Imposem al recurrent les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Julia Gómez Alfonso i el senyor Juan Pastor Codoñer.
  
València, 9 de juliol de 1999.- La secretària: Eugenia Rosa Martín Landete.
  
Audiència Provincial de València
Diari Oficial de la Generalitat Valenciana


Sumari del DOGV 3498, del 19-05-1999 (1999/4057)

Informació pública de l'aprovació del Projecte d'Urbanització del Programa per al Desenvolupament de la Unitat d'Execució B-9 del vigent Pla General d'Ordenació Urbana.
------------------------------------------------------------------------------------------------------------------------------------------------------------------------

### Dades del document

Número de DOGV
:   3498

Data del DOGV
:   19-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4057


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del Projecte d'Urbanització del Programa per al Desenvolupament de la Unitat d'Execució B-9 del vigent Pla General d'Ordenació Urbana. [1999/M4057]
  
L'Alcaldia Presidència, mitjançant el Decret del dia 24 de març, ha resolt aprovar el projecte d'urbanització corresponent al Programa per al Desenvolupament de la Unitat d'Execució B-9 del vigent Pla General d'Ordenació Urbana, presentat per la mercantil Urbanizadora Constitución, SL, amb un pressupost de 390.295.845 pessetes (IVA inclòs).
  
Contra aquest acord, com a acte que posa fi a la via administrativa, hom pot interposar recurs contenciós administratiu, davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptats a partir de l'endemà del dia de la seua publicació, sense perjudici d'utilitzar qualsevol altre recurs que es considere convenient.